**Tilskot til etablering og utvikling av kommunale frisklivs-, lærings- og meistringstilbod**

**Mal for søknad om tilskot til etablering og utvikling av kommunale frisklivs-, lærings- og meistringstiltak (maksimum fire sider)**

Prosjektsøknaden skal vere kort og konkret. Sjå og pkt. 6 og 7 i regelverket.   
Prosjektnamn:

Kommunenamn og kommunenummer:

Kontaktpersonar:

Namn:

Postadresse:

E-post:

Telefon:

Dykka referanse:

Kontonummer for innbetaling av tilskot:

Organisasjonsnummer:

Dersom de søker om å vidareføre eit tidlegare prosjekt, må det kome fram her.

**1. Innleiing** Beskriv formålet med prosjektet, kva prosjektet konkret skal gjere (utvikle, lage, produsere, prøve ut, evaluere, etablere osv.), korleis prosjektet er forankra og når prosjektet blei lagt fram for og vedteke i kommunestyret eller eit interkommunalt samarbeidsorgan.

**2. Bakgrunn**Beskriv kort bakgrunnen for at prosjektet skal setjast i gang. Grunngi behovet for dette tilbodet til målgruppa eller målgruppene. Dette kan for eksempel vere ut frå kommunen sine helseprofilar, erfaring, førespurnad, om det er utfyllande til andre tilbod i eit heilskapleg samanhengande pasientløp, kunnskap om åtferdsendring, tiltak og tilbod som er utprøvde med gode resultat andre stader, osv.

**3. Mål og målgruppe**Beskriv dei konkrete måla for prosjekt og målgruppe(r) i prosjektet. Sjå. pkt. 1, 2 og 3 i regelverket. Beskriv korleis de meiner prosjektet vil bidra til å oppfylle måla med tilskotsordninga.

**4. Prosjektorganisering og forankring**  
Beskriv kven som har kva roller, ansvar og oppgåver i prosjektet (prosjektleiar, arbeidsgruppe, samarbeidspartnarar og ressurspersonar). Opplys om eventuelle forpliktande avtalar med samarbeidspartnarar og kva samarbeidet går ut på. Skriv kven prosjektleiar rapporterer til, og på kva måte prosjektet er forankra i vedtaksorgan i eventuelle samarbeidskommunar.   
 **5. Tiltak, gjennomføring og framtidsplan**Beskriv korleis prosjektet skal gjennomførast: Kva skal gjerast når, kvar, korleis og av kven, korleis skal tilbod og tiltak planleggast, utviklast og marknadsførast, og korleis skal tildeling av tilbod skje? Korsleis skal prosjektet fremje eit integrert, heilskapleg og samanhengande tenestetilbod, og korleis skal tilbod og tiltak evaluerast? Søknaden skal innehalde ein konkret framdriftsplan med fristar for gjennomføring. De må skrive kva konkrete tiltak de skal tilby målgruppa eller målgruppene. Val av tilbod må grunngjevast. Beskriv korleis de har kartlagt behova til brukarane, jamfør pkt. 7 i regelverket.

**6. Økonomi og budsjett**Søknadsbeløp og eventuelle ubrukte midlar frå tidlegare år, det totale budsjettet for prosjektet, eigenfinansiering og finansiering frå andre kjelder skal vere med i søknaden.

**7. Risikofaktorar og kontrolltiltak**Opplysning om risikofaktorar for at måla ikkje blir nådde, kontrolltiltak som skal sikre at dei vert nådde og korrekt rapportering skal vere med i søknaden. Interne kontrollaktivitetar, revisjon, evaluering, kvalitetssikra dokumentasjon, risikovurdering og tiltaksplan, interessentanalyse og plan for informasjon er eksempel på tiltak som kan gjere det meir sannsynleg at kommunen når målsetjingane.

**8. Overføringsverdi**

Beskriv og grunngi kven andre som kan ha nytte av erfaringane frå prosjektet, til dømes andre målgrupper, andre kommunar og frisklivssentralar, helsepersonell osv.

**9. Vidareføring og informasjonsspreiing**

1. Beskriv korleis tilbod og tiltak i prosjektet skal inngå som ein del av kommunens samla tenestekjede etter prosjektperioden.

2. Opplys om korleis informasjon om og erfaringane frå prosjektet skal spreiast, til kven (til dømes deltakarar, målgruppa, eigen kommune, samarbeidspartnarar, andre frisklivssentralar, kommunar, helsepersonell, frivillige organisasjonar og andre interesserte), og når (før start, undervegs og etter at prosjektet er avslutta).  
  
**Referansar og vedlegg**